cyanic-selkie/wikianc huggingface dataset:
Паневропски коридор VIII
Должина
Вкупната должина на Паневропскиот коридор VIII изнесува помеѓу 1220 и 1350 км, во зависност од специфичните особености на неговите патни и железнички траси. Преку територијата на Бугарија поминуваат 631 км патишта, а веќе изградениот  железнички дел е 747 км. Околу 52% од патната инфраструктура и над 55% од железничката инфраструктура на коридорот се на бугарска територија. Тие се изградени и се во експлоатација. Единствениот неизграден бугарски дел по должината на коридорот е железничката линија од железничка станица Ѓуешево до бугарско - македонската граница, во должина од околу 2,5 км.
Функции на Фејсбук
Платформа
Платформата на Фејсбук обезбедува сет од API и алатки што им овозможува на програмерите од трет ред да интегрираат со „отворен график“(open graph), дали преку апликации на Facebook.com или надворешни мрежни места и уреди. Објавена на 24 мај 2007 година, Платформата на Фејсбук се разви од можност за развивање само на Facebook.com до една исто така, поддршка на интеграцијата преку интернет и уреди.
Статистиките за Платформата на Фејсбук од мај 2010 година:
Компаниите од трет ред како што се Adonomics, Kontagent и Mixpanel обезбедуваат метрики на апликации и блогови како AppRate, Inside Facebook, и Face Reviews што се прошириле како одговор на повиците за апликациите на Фејсбук. На 4 јули 2007 година, Алтура Вентурс најави дека „Алтура 1 Фејсбук Инвестициски Фонд“ (Altura 1 Facebook Investment Fund), со што стана првиот првата светска компанија за ризичен капитал на Фејсбук
На 29 август 2007 година, Фејсбук го смени начинот на кој е мерена популарноста на апликациите, за да се обрне внимание на попривлечните апликации, по упатените критики дека рангирањето апликации само по бројот на луѓе што ја инсталирале апликацијата е давање предност на високо вирусните и во исто време бескорисни апликации. Технолошкиот блог Valleywag ги критикување апликациите на Фејсбук, означувајќи ги„изобилство на бескорисност“.[5] Други побараа ограничување на апликациите од трет ред за корисниците на Фејсбук да не се чувствуваат деградирани
Првенствено обидите да се создаде вирусни апликации е метод што сигурно се употребува од многу развивачи на апликациите на Фејсбук. Универзитетот Стенфорд дури и понуди формирање на клас во есента на 2007 година, под наслов, компјутерски науки (CS) 377W: "Создавање привлечни апликации со користење метрики и учење на ". Многу апликации создадени од класот беа многу успешни, а рангирани речиси меѓу првите апликации на Фејсбук, со некои што добија над 3,5 милиони корисници во еден месец.
Прашања
Во мај 2010, Фејсбук почна со испробување на Прашања, што се очекува да се натпреварува директно со услугите како Yahoo! Answers.
OНа 24 март 2011 година, Фејсбук најави нов производ, Фејсбук Прашања, што олеснува одговарањето на кратките прашања, како анкета, со долги одговори, и исто така се поврзува директно со важни ставки во директориумот на фејсбук на „фан страници“(fan pages).
Фотографии
Една од најпопуларните апликации на Фејсбук е апликацијата Фотографии, каде што корисниците може да прикачуваат албуми или фотографии, да означуваат пријатели помогната од технологијата за препознавање на лица, и да коментираат на истите. Според Фејсбук:
На 11ти април 2011 година, Фејсбук објави нова одлика за означување на фотографијата: луѓето можат да означуваат фотографии со бренд, производ, компанија или Фејсбук страница на некоја личност, слично на начинот на којшто ги означуваат нивните пријатели во фотографии. Во август 2011 година, Фејсбук најави додавање на низа филтри за фотографии на својата апликација на мобилен. Фејсбук планира да обелодени речиси десетина филтри за фотографии, што ќе бидат слични на малечките сликички на Инстаграм (Instagram). Од последните познати податоци, денес во светот, највисоката бројка на фотографии е на Фејсбук.
Видеа
Во времето кога Фејсбук ја објави својата платформа, исто така објави една апликација за споделување видеа на фејсбук. Корисниците можат да ги додаваат нивните видеа со услугата за прикачување на видео, со додавање на видеото преку Фејсбук на мобилен, и со користење на одлика за снимање со камера. Исто така, корисниците може да ги „означат“ нивните пријатели во видеата што ги додаваат исто како што може да ги означат во фотографии, освен што локацијата на пријателот не е прикажана во видеото. Корисниците исто така имаат опција за видео пораки. Видеата не може да бидат категоризирани, додека фотографиите може да се подредат во албуми. Видеото на Фејсбук може да поддржи до 1080p формат и дури 4K резолуција.
Јазици
Од март 2011 година, Фејсбук ги поддржува следните јазици
Безбедност
Фејсбук исто така нуди проверка од два фактори наречена „одобрувања на најави“(login approvals), која ако е вклучена, че побара од корисниците да внесат код кога и да се најавуваат од нов или непрепознатлив уред. Кодот се испраќа преку порака на телефонот на корисникот.
Фејсбук стана партнер со бесплатната услугата за безбедно сурфање Веб од доверба(Web of Trust) за да им овозможи на корисниците на Фејсбук повеќе информации за страниците до кои се поврзуваат од друштвената мрежа. Кога некој корисник притиска на можна злонамерна врска, ќе се појави предупредувачка кутија што дава повеќе информации за тоа зашто локацијата може да е опасна. Корисникот може или да го игнорира предупредувањето или да се врати на претходната страница.
FBML
Фејсбук Маркап јазикот (FBML) се смета дека е сопствена верзија на Фејсбук на HTML. Додека многу од означувањата на HTML може да се искористат во FBML, постојат исто така важни означувања што не може да се искористат како што се HTML, HEAD и BODY. Исто така, Javascript не може да се користи со FBML.
Според страницата на развивачот на Маркап јазикот на Фејсбук(FBML), FBML е сега запоставена. NНема да се додадат нови одлики на FBML и им се препорачува на програмерите да развијат нови апликации со користење на HTML, JavaScript и CSS. Подддршката на FBML заврши на 1 јануари 2012 и FBML не функционира веќе од 1 јуни 2012.
Лајт (Лите)
Во август 2009 година, Фејсбук го најави ширењето на „лајт“ (lite) верзијата на локацијата, прилагоден за корисници на побавни или повремени Интернет врски. Фејсбук Лајт понуди повеќе услуги, освен повеќе апликации од трет ред и помал проток на информации. верзија на намален интерфејс се објави најпрво за испробување пред да се прошири меѓу корисниците во САД, Канада, и Индија. На 20 април 2010 година беше најавено дека поддршката за „лајт“ (lite) е завршена и дека корисниците ќе бидат пренасочени нормално, до целосното мрежно место на Фејсбук. Услугата работеше само осум месеци.
Зделки(Deals)
На 25 април 2011, Фејсбук најави една пилот програма наречена Зделки, што нудеше онлајн купони и попусти од локалните бизниси.Фејсбук прво го објави Зделки(Deals) како тест во пет градови—Атланта, Остин, Далас, Сан Диего и Сан Франциско—со надеж дека ќе се шири. Новата понуда беше директен натпреварувач на другите рекламни мрежни места како LivingSocial и Groupon за онлајн купони и зделки на денот. Корисниците на Фејсбук можеа да ги користат Кредитите на Фејсбук за да купуваат ваучери што се откупуваа за вистински добра и услуги. . Оттогаш Фејсбук ја затвори својата зделка .Facebook Fan
IC 1162
IC 1162 — галаксија во соѕвездието Длето, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1162 се споменува и како ESO 361-?8.
Откривање
Објектот е откриен на 5 октомври 1896 година од страна на Луис Свифт.
Податоци од набљудување
Според морфолошката класификација на галаксиите, IC 1162 е од видот NF.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 44 м 45 с, а неговата деклинација, односно висината на лакот на тој агол, -33° 59' 33".
Други поделби
Проучување на IC 1162 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Црква „Св. Онуфриј“ - Граче
Свети Онуфриј (Οσίου Ονουφρίου) — средновековна црква во селото Граче, Костурско, Егејска Македонија. Влегува во состав на Костурската епархија на Цариградската патријаршија. Изворно ѝ припаѓал на Охридската архиепископија.
Црквата е сместена на 2-3 км северозападно од селото. Изградена е како параклис од монасите на некогашниот манастир „Св. Никола“, од кој денес останала само црквата.
Госпоѓиците од Авињон
Госпоѓиците од Авињон (Les Demoiselles d’Avignon ) — слика создадена во 1907 година од шпанскиот уметник Пабло Пикасо. Делото денеска се наоѓа во постојаната колекција на Музејот на модерната уметност во Њујорк, САД. Сликата прикажува пет голи женски проститутки во бордел на Карер д'Авињон во Барселона. Секоја фигура е прикажана на вознемирувачки конфронтирачки начин. Жените се претставени со аголни и неповрзани форми на телото. Три фигури од левата страна покажуваат одлики на лицето во ибериски стил, додека двете на десната се прикажани со одлики на африканските маски. Расистичкиот примитивизам евоцирал во овие маски, според Пикасо, го поттикнал да „ослободи сосема оригинален уметнички стил на огромна, дури и дивјачка сила“.
Во оваа адаптација, Пикасо направил радикално отстапување од традиционалното европско сликарство. Оваа прото-кубистичка работа се смета за плодна во раниот развој на кубизмот и модерната уметност.
Во времето на својата прва изложба во 1916 година, сликата се сметала за неморална. Делото, насликано во студиото на Пикасо во Монмартр, Париз, било објавено јавно за првпат во Салон де Антин во јули 1916 година, на изложбата што ја организирал поетот Андре Салмон. На оваа изложба, Салмон го дал денешниот наслов на сликата, која претходно била позната како „Филозофски бордел“, со цел да се намали нејзиното скандалозно влијание врз јавноста. Пикасо, кој секогаш ја нарекувал „мон бордел“, никогаш не ја засакал титулата на Салмон.
Востание на Константин и Фружин
Востанието на Константин и Фружин избувнало во 1408 година. Неговата цел била ослободување на христијаните од Османлиското Царство. Се смета дека востанието целосно било задушено во 1413 година. Денеска постојат многу малку податоци околу текот на востанието, па главно поради ова, востанието продолжува да биде предмет на дискусии меѓу историчарите. На почетокот од 15 век, победничките воени походи на Османлиите биле накратко прекинати. Во 1402 година силите на Бајазит I биле поразени од Монголците во Битката кај Ангора, денешна Анкара. Во таа битка бил заробен и самиот султан, каде подоцна бил убиен. Во следните години настапиле меѓусебни војни околу наследникот на престолот, кое дополнително довело до слабеење на империјата. Владетелите на Србија, Влашка и Унгарија склучиле сојуз. Во таа унија се приклучил и Константин Асен II, син на бугарскиот цар Јован Страцимир и неговиот роднина кнезот Фружин кој пак бил син на Иван Шишман. Така, искористувајќи ги слабостите во империјата, тие во 1408 година дигнале востание. Според некои податоци, Константин Асен II управувал до 1422 година.
Востанието многу брзо се проширило во северозападна Бугарија и Темска. Двајцата водачи биле поддржани од српскиот кнез Стефан Лазаревиќ и влашкиот војвода Мирчо Стариот. По тешки борби востанието било задушено од бројните турски сили под команда на Сулејман. Константин и Фружин успеале да побегнат. Константин се засолнил во Србија а Фружин во Унгарија.
Список на загрозени јазици во Македонија
Ова е список на загрозени јазици во Македонија. Податоците во списокот на загрозени јазици е според Атласот на УНЕСКО за светските загрозени јазици. Според УНЕСКО, во Македонија има 7 загрозени јазици.
Степен на загрозеност
УНЕСКО ја утврдила следната скала на загрозеност на јазиците :
Загрозени јазици
Загрозените јазици во Македонија се :
Според УНЕСКО загрозени се и торлачките дијалекти, група македонски, бугарски и српски преодни дијалекти.
Ема Вотсон
Ема Шарлот Дуер Вотсон (Emma Charlotte Duerre Watson, родена ) — е англиска глумица, која се прославила со улогата на Хермиона Гренџер, една од трите главни улоги во филмскиот серијал за „Хари Потер“.
Филмска кариера
Вотсон била одбрана да ја глуми Хермиона кога имала само девет години, а претходно имала глумено само во училишни претстави. Од 2001 до 2007 година, таа глумела во пет филма од серијалот за „Хари Потер“, заедно со Даниел Редклиф и Руперт Гринт, а глумела и во последните две продолженија: „Хари Потер и Полукрвниот Принц“ од 2009 година, како и во двата дела од „Хари Потер и Реликвиите на смрта“. За работата во серијалот за „Хари Потер“ Вотсон има добиено неколку награди, а заработила над 10 милиони долари.
Насмевки во летната ноќ (филм)
Насмевки во летната ноќ (шведски: Sommarnattens leende) е шведски игран филм од 1955 година, дело на режисерот Ингмар Бергман (Ingmar Bergman), кој е автор и на сценариото. Директор на фотографијата е Гунар Фишер. Улогите ги толкуваат: Гунар Бјернстранд (Gunnar Björnstrand), Ула Јакобсон (Ulla Jacobsson), Ева Далбек (Eva Dahlbeck), Хариет Андерсон (Harriet Andersson), Јарл Куле (Jarl Kulle), Маргит Карлквист (Margit Carlqvist), Бјерн Бјелфенстам (Björn Bjelfvenstam) итн. Филмот, кој трае 108 минути, е снимен во црно-бела техника и со моно звук, а во продукција на Шведската филмска индустрија (Svensk Filmindustri). Во 1957 година, филмот бил номиниран за наградите на Британската филмска индустрија (BAFTA) во три категории: најдобар филм, најдобар стански глумец и најдобра странска глумица, но не добил ниту една награда. Една година претходно, филмот бил номиниран за „Златната палма“ на Канскиoт фестивал, каде Бергман добил награда за „најдобар поетски хумор“.
Содржина
Адвокатот Фредрик Егерман (го игра Гунар Бјернстранд) е оженет со Ана (ја игра Ула Јакобсон), која е далеку помлада од него и сè уште е невина. Фредрик има син од претходниот брак - Хенрик (го игра Бјерн Бјелфенстам), кој студира теологија. По смртта на првата жена, Фредрик имал љубовница - глумицата Дезире Армфелд (ја игра Ева Далбек), со која подоцна ја раскинал врската. Еден ден, Фредрик купува карти за театарската претстава во која игра Дезире и на претставата ја води и својата млада жена. Попладнето, пред претставата, во сонот, додека ја бакнува својата жена, Фредрик ја нарекува со името Дезире. На претставата, Ана се навредува кога ќе ја здогледа Дезире и заедно со сопругот, предвреме ја напушта претставата.
Дома, Ана си легнува, а Фредрик излегува и оди во театарот кај Дезире. Во гардеробата, тој здогледува едно момче и ја прашува дали тоа е неговот дете, но Дезире не му одговара. Потоа, таа го кани Фредрик во нејзиниот стан, но таму доаѓа сегашниот љубовник на Дезире - грофот Карл Магнус Малколм (го игра Јарл Куле). Затоа, Фредрик мора да си замине, но бидејќи облеката му е наводенета (претходно тој паѓа во една бара), тој мора да си оди облечен во пижамите на грофот Малколм.
Подоцна, Дезире ја раскинува врската со грофот Малколм и за да си го врати Фредрик, таа смислува план - нејзината мајка ги кани Фредрик и грофот Малколм да поминат еден викенд кај неа. Притоа, Дезире се договара со грофицата Шарлот Малколм (ја игра Маргит Карлквист), која исто така, сака да си го врати својот маж. Фредрик и грофот Малколм пристигнуваат во куќата на Дезире, заедно со своите сопруги. За време на вечерата, Хенрик доживува нервен слом и си оди во својата соба. Tаму, тој се обидува да се обеси, но јажето се кине и тој паѓа при што случајно активира еден таен механизам кој креветот од соседната соба го пренесува во неговата соба. Во креветот спие Ана и Хенрик започнува да ја бакнува. Ана се буди и му кажува дека отсекогаш била вљубена во него. Тогаш, двајцата бегаат од имотот, а Фредрик го гледа нивното заминување.
Истовремено, Дезире го буди грофот Малколм и го лаже дека жена му се наоѓа во павилјонот во градината, заедно со Фредрик. Грофот е бесен и оди во павилјонот каде го предизвикува Фредрик на партија "руски рулет". Фредрик го приближува револверот до својата глава и се слуша пукот, но тој не умира, бидејќи грофот Малколм го наполнил револверот со саѓи. Така, грофот Малколм се помирува со жена си, Фредрик отанува со Дезире, а Петра, слугинката на Фредрик (ја игра Хариет Андерсон) се вљубува во слугата на Дезире.
Лимфен систем
Лимфниот систем — вториот циркулаторен систем на ‘рбетниците, покрај крвоносниот. За разлика од него, лимфниот систем е од отворен тип. Овој органски систем има дренажна улога, односно тој ја враќа крвната плазма која не се вратила во крвните садови при процесот на размена на материите во клетките. Освен тоа, лимфниот систем е главен транспортер на поголемиот дел од масните материи кои се ресорбираат во тенкото црево. Тој е најдобро развиен кај цицачите.
Лимфниот систем се состои од лимфни садови кои се формираат по принцип на собирање, лимфни јазли и лимфоидни органи низ кои постојано циркулира лимфата. Лимфата е друго име за крвната плазма кога таа ќе навлезе во лимфните садови. Лимфните капилари и вени (лимфни садови) ги има скоро во сите ткива и органи во кои има и крвни садови. Лимфниот систем започнува со лимфни капилари, слични на крвните капилари, кои се разликуваат само по тоа што започнуваат слепо во ткивата и што имаат поголем пречник. На лимфните капилари се надоврзуваат лимфни вени, за да на крај најголемите садови се сведат на два до четири, кои се влеваат во крвоносните вени, на тој начин враќајќи ја лимфата во крвта и срцето.
Движење на лимфата во лимфниот систем
Лимфата се движи низ лимфниот систем благодарејќи на пасивните контракции на лимфните садови, како и под дејство на контракциите на мускулатурата и притисокот на соседните органи.
Лимфни капилари
Лимфните капилари имаат еден слој од плочести епителни клетки, наречен ендотел. Овој слој овозможува лесно поминување на растворливите материи и водата. Отворите меѓу овие клетки овозможуваат влегување и на белковини и други релативно големи суспендирани честички. Спротивно од крвните капилари, лимфните капилари почнуваат слепо, односно кај нив нема потреба од мостови за свезување на големите садови. Наместо тоа, со едниот нивен крај, тие едноставно лежат во телесната течност, а со другиот се поврзуваат со големите лимфни садови.
Лимфни садови
Лимфните садови имаат тенки ѕидови, а на одредени места имаат проширувања како меурчиња каде се сместени залистоците. Овие залистоци спречуваат течење на лимфата во обратна насока, исто како во некои вени.
Лимфните садови можат да се наоѓаат до површината и да се наречени површински, или длабоко во организмот и се наречени длабински лимфни садови.
Лимфните садови се нарекуваат според местото каде што се наоѓаат. На пример: лимфните садови во дојката се наречени млечни лимфни садови, во натколеницата бутни лимфни садови, а во ногата ножни лимфни садови. Сите лимфни садови создаваат сплетови. Постојаните места во кои лимфата се носи се регионални лимфни јазли.
Лимфни јазли
Во лимфниот систем, наместа се наоѓаат и жлездовидни сферични или овални проширувања наречени лимфни јазли. Тоа се групи од лимфни фоликули (меурчиња), опкружени со мрежа од сврзно ткиво. Во нив се образуваат леукоцити и лимфоцити. Тие се и своевидни механички и биолошки филтри во кои се врши филтрација и фагоцитоза на микроорганизмите и туѓите честички што продреле во лимфните садови. Кај човекот, јазлите најмногу се наоѓаат на вратот, под пазувите, во градниот кош, во мезентерата на тенкото црево, како и на други места.
Речиси целата лимфа од горните екстремитети и од градите поминува низ пазувните лимфни јазли, а од долните екстремитети низ препонските лимфни јазли. Лимфните садови од регионалните јазли ја носат лимфата во еден од двата крајни лимфни садови, десниот лимфен канал или градниот канал.
Поделба на лимфни јазли
Лимфните јазли, по правило се сместени во групи, а бројот во секоја група е различен од 2,3 до 100. Некои од овие групи се сместени длабоко во организмот, други се наоѓаат на површината на телото. Најважни лимфи јазли се:
Десен лимфен канал
Десниот лимфен канал е краток сад, долг околу 1,25 cm што собира лимфа само од горниот десен дел на човечкиот организам, и тоа од деесната страна на главата, вратот и градниот кош, а лимфата се излева во десната потклучна вена. Неговото отворање во оваа вена е заштитено со два џебовидни полумесечински залистоци кои спречуваат да влезе крвта во каналот.
Граден канал
Градниот канал (ductus thoracicus) е долг околу 40 cm, а собира лимфа од сите делови на организмот со исклучок на оние од десната страна над дијафрагмата. Овој канал почнува во горниот дел на стомачната празнина, под дијафрагмата. Првиот дел од овој канал е проширен како цистерна, наречен цистерна хили (cisterna chyli). Градниот лимфен канал потоа продолжува нагоре низ дијафрагмата и по должината на ѕидот од грбот и градниот кош се качува до коренот на вратот на левата страна. Таму се сврзува со левите вратни лимфни садови од главата и вратот, левиот потклучен лимфен сад од горниот лев екстремитет и други лимфни садови од градниот кош и неговите делови. По должината на каналот има голем број на залистоци, а два залистока има и при неговото отворање во левата потклучна вена каде овој лимфен сад завршува со своето сврзување со крвотокот.
Движењето на лимфата низ лимфните садови е слично на движењето на крвта низ вените до срцето. Притоа во тој процес на движење помагаат и скелетните мускули кои се контрахираат во текот на движењето, при што, притискајќи ги лимфните садови, ја потиснуваат лимфата нанапред.
Лимфоидни органи
Во лимфниот систем се вбројуваат и неколку специјализирани лимфоидни органи: слезинката, градната жлезда (тимус) и крајниците.
Со групирање на лимфните јазли во слузницата на голтникот кај човекот и сите цицачи настанале крајниците (тонзили). Градната жлезда е скоро парен и издолжен орган, кој кај повеќето ‘рбетници е сместен по страните на вратот, а кај цицачите се наоѓа зад градната коска, поради што и е наречена градна жлезда. Таа е најважен лимфоиден орган што игра голема имунолошка улога. Слезинката (лиен) е голем лимфоиден орган сместен во стомачната празнина. Има повеќе функции: формирање на леукоцити, а разорување на старите еритроцити, неутрализација на штетните производи при различни заболувања и фагоцитоза на различни микроорганизми.
Крајници
Крајници (тонзили) се изградени од лимфоидно ткиво и се сместени на двете страни на мекото непце зад носна празнина и задниот ѕид на грлото и во коренот на јазикот. Некои или сите крајници можат многу да се зголемат при инфекции, при што најчесто се препорачува нивно отстранување.
Градна жлезда
Градна жлезда или тимус, исто така, се смета како дел од лимфниот систем. Таа е сместена во горниот дел на градниот кош, зад градната коска. Градната жлезда има клучно значење во развојот на имунолошки систем пред раѓањето и во првите неколку години од детството. Одредени лимфоцити пред да ги добијат нивните функции, во имунолошкиот систем мора да созреат во ова жлезда. Таквите лимфоцити што се развиваат под влијание на хормонот од градната жлезда, наречен тимозин, се наречени Т-лимфоцити. Градната жлезда е многу активна во текот на првите години од животот, а по пубертетот се намалува големината на лимфоидното ткиво и се заменува со сврзливо ткиво и масти.
Слезина
Слезината е сместена под лажните ребра, горе, лево во стомачната празнина, под дијафрагмата. Таа е мека, со темна боја и малку сплескана, со должина од 12,5 до 16 cm, и широчина од 5 до 7,5 cm и обилно снабдена со крв. Овој орган е исполнет со мека срцевина (пулпа), која служи како филтер, наречена бела пулпа, а однадвор има обвивка од еритроцити наречена црвена пулпа. Слезината, исто така, содржи и фагоцити. Лимфоидното ткиво зафаќа значителен дел од слезината. Освен, тоа, слезината има и други посебни фунцкии, како што се:
Лимфангитис
Воспалението на лимфните садови или лимфангитисот се гледа како црвена линија по должината на екстремитетите, која обично почнува на местото на инфекцијата. Вака воспалените садови се лош знак, бидејќи покажуваат дека лимфните јазли не можат да ја совладаат инфекцијата. Следниот процес е влегувањето на патогените микроорганизми во крвотокот, каде предизвикуваат сепса.
Лимфаденопатија
Зголемените лимфни јазли се општ симптом за многуте инфекции и канцерозни заболувања, наречени лимфаденопатија. Прв знак на инфекцијата со ХИВ-вирусот, кој предизвикува АИДС, е општа лимфаденопатија.
Спленомегалија
Зголемувањето на слезината, наречено спленометалија, секогаш се поврзува со акутна заразна болест, вклучувајќи црвен ветер, тифусна треска, штитна треска и сифилис. Многу тропски паразитски болести предизвикуваат спленомегалија.
Драгомирово
Драгомирово — историско село во Струмичко, денес на територијата на Општина Босилово, недалеку од Струмица.
Географија
Селото се наоѓало во Струмичкото Поле на патот Струмица - Берово, меѓу селата Дабиље и Петралинци. Низ местото поминува реката Турија, околу 1,5 км од нејзината растока со р. Азмак.
Пподрачјето на некогашното село денес е во атарот на с. Босилово.
Историја
Во XIX век Драгомирово било мало село во Струмичката каза. Во „Етнографија на вилаетите Адријанопол, Монастир и Салоника“ во 1873 г. Драгомирово (Dragomirovo) се води како село со 20 домаќинства и население од 71 Македонец. Според статистиката на Васил К’нчов („Македонија. Етнографија и статистика“) во 1900 г. селото имало 195 жители Македонци христијани.
На почетокот на XX век жителите на селото потпаднале под врховенството на Бугарската егзархија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Драгомирово (Dragomirovo) имало 160 Македонци и 12 Роми. Имало училиште со 1 учител и 12 ученици.
586
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6094 и 6095 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5336 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4346 и 4347 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1339.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 586 година се протега во 3222 и 3223, додека според второто гледиште, годината трае во текот на 3282 и 3283 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1129. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 37 и 36 година пред хиџра.
Ѹ
Ук (кирилица: ; глаголица: ) — буква од старословенското писмо. Првибитно била диграф од О и У напишани хоризонтално. За заштеда на простор, таа често се пишувала како вертикална лигатура, а подоцна била заменета едноставно со буквата У.
Преземање од грчки
Хоризонталниот и вертикалниот диграф се позајмени од грчката азбука, која го користи диграфот ου (омикрон-испилон) за до ден денес, но повеќе не користи вертикална лигатура, која е честа во грчките средновековни текстови.
Играчи на карти (Сезан)
Играчи на карти (Les Joueurs de cartes) – низа уметнички дела на францускиот сликар Пол Сезан. Тоа е низа од 5 слики, сликани во техника масло на платно, кои настанале во периодот пред смртта на Сезан, во раните 1890-ти години и му припаѓаат на постимпресионистичкиот стил.
Кратка биографија на авторот
Сезан е роден во 1839 година во Екс ан Прованс, во Франција, а умрел во 1906 година во својот роден град. Бил еден од најзначајните личности на француското и европското сликарство, со пресудно влијание на неговиот понатамошен развој. Неговото дело претставува премин меѓу импресионизам и кубизам, па историчарите на уметноста го сместиле во постимпресионизмот. Во текот на својот живот не бил сметан за голем уметник, бидејќи неговата уметност била нова и несфатена. Дури пред самиот крај на неговиот живот почнува да биде познат, а неговите дела дури посмртно почнале многу да се ценат. Негови најзначајни дела се Сина ваза, Портрет на госпоѓата Сезан, Поглед на Естак, Момчето во црвен елек и Планината Сент Виктоар.
Анализа на уметничкото дело
Иако е познато за 5 верзии од низата слики Играчи на карти, последните три се многу слични во композицијата, како и по бројот на играчи (двајца). Точните датуми и редоследот на творење на овие слики не се познати. Иако долго се претпоставувало дека Сезан почнал од поголеми кон помали платна, истражувањата во последните години ја оспоруваат оваа претпоставка.
Секоја слика содржи провансалски селани целосно преокупирани со пушење на нивните лулиња и играње карти. Глумците, сите мажи, се прикажани задлабочени во своите карти, со поглед насочен надолу, следејќи ја играта. Мотивот за овие слики Сезан го пронашол кај холандските и француските сликари од XVII век. Меѓутоа, додека тие прикажувале груби игри на пијани коцкари во кафаните, тој ги заменил со трговци со сталожен изглед, камени лица и во поедноставено опкружување. Кај жанровските сликари од XVII век се прикажува моментот на драма, портретите на Сезан се препознатливи токму по немањето драма, немањето пијалак, пари за коцкање како и конвенционален разговор.
Физички одлики
Сликарската техника користена за Играчи на карти е масло на платно. Најголемата верзија е со димензии 134,6 на 180,3 сантиметри и се чува во фондацијата Барнс. Во Музејот Метрополитен се наоѓа делото со димензии 65 на 81 сантиметар, додека во Музејот Орсе делото е со димензии 47,5 на 57 сантиметри.
.nu
.nu — е семрежен највисок државен домен на островската држава Ниуе. Станува збор за еден од првите ccTLDs кој се рекламирал на семрежјето како замена за gTLD .com, .net, и .org. Земајќи ја во редвид фонетската сличност меѓу nu и new, се претставувал како „нов“ TLD во кој има многу слободни имиња на домени.
Интернационализирани домени
Во март 2000 година, .NU Domain Ltd стана првото TLD претпријатие кое нудело регистрација на интернационализирани имиња на домени, поддржувајќи целосен уникод од знаци. за разлика од другите TLD, не беа потребни пребарувачки приклучоци или пребарувачи со паникод од страна на клиентот за употреба на овие имиња, бидејќи мрежните опслужувачи на .NU домените ги пртвораат сите пребарувања и ги пренасочуваа и покрај тоа што беа напишани со меѓународни ознаки. Но, во март 2010 година, .NU Domain објавија при ICANN дека го онеспособиле нивната технологија за пребарување и дека ги спроведувале само IDN стандардните паникодови, и ги намалувале прифатените IDN ознаки за .NU Domain имиња само на ISO-8859-1 западно Европски ознаки.
Повлекување на домени
Домените на .NU се повелкуваат без поврат на парите за објавување на сексуална злоупотреба на деца, доколку станува збор за фишинг, спамирање, кражба на електронски адреси, злоупотреба на пребарувачи и други незаконски дела и намени.
McAfee SiteAdvisor
Во март 2007 година, McAfee SiteAdvisor издаде извештај во кој ја објаснува функционалност на SiteAdvisor. Како дел од тој извештај, мрежните страници со .nu домен се наведени како страниците со најголем ризика за злоупотреба на пребарувачите. Но, во сите други случаи, страниците на .nu биле класифицирани како страници со умерен или мал ризик. Кусо време по издавањето на овој извештај, .NU Domain излегоа со објава во јавноста велејќи дека SiteAdvisor ги рангирал страниците на .nu меѓу оние со најмал ризик. Во 2008 година McAfee изјавија дека .net и .com се најризичните највиски домени.
NGC 4822
Објектот бил предмет и на други истражувања, па освен како NGC 4822 се споменува и како MCG -2-33-69.
Откривање
Објектот е откриен на 21 април 1882 година од страна на Ернст Вилхелм Либерехт Темпел, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 4822 е од видот E-S0. Видливиот сјај со голо око изнесува 13,3 m, а оној во рамките на интервалот од минималната до максималната честота 14,3 m, додека површинскиот сјај изнесува 13 m/лм2. NGC 4822 има привидни димензии од 1,2' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 57 м 3,6 с, а неговата деклинација, односно висината на лакот на тој агол, -10° 45' 44"". Положбениот агол на објектот е во износ од 90°.
Други поделби
Проучување на NGC 4822 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 44236. Во рамките на атласот на длабокото небо, Уранометрија 2000.00, објектот припаѓа на групата означена со бројот 284; додека во Каталогот на основни ѕвезди (GSC) е групиран под бројот 5539. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1591.
Дан Балан
Дан Балан (романски: Dan Bălan; Кишинев Молдавска ССР, 22 јуни 1979) е молдавски пејач, текстописец и продуцент. Негови родители се Михаи Балан и Људмила Балан (водителка). Дан Балан е најпознат по тоа што беше заедно во групата O-Zone со Арсение Тодираш и Раду Сирбу кои во 2004 го имаа најголемиот европски хит „Dragostea din tei“.
O-Zone
Групата е основана од Дан Балан во 1998 со Петру Желиховски. Тие го издале нивниот прв албум: Но, каде си сега? (Dar, unde eşti|Dar unde esti?) во 1999. Потоа Петру се откажал, а Дан Баланбил решен да не се откаже од проектот и направил аудиција каде што го запознал Арсение Тодираш. Дан Балан се одлучил да го прими Арсениј откако Арсениј ја исполнил Love me tender од Елвис Присли. По некој ден бил одбран и Раду Сирбу. Во 2001 се префрлиле во Романија каде потпишале за Cat Music. Нивниот хит Despre Tine бил на првото место на ТОП 100 Романија. пеејќи на романски јазик го издале синглот Dragostea din tei (Љубов под липите) од албумот DiskO-Zone. Притоа синглот бил на прво место во Британија и на првите места во цела Европа во 2004.
Crazy Loop
Во 2006 Балан пеел од измислен лик Crazy Loop. Со тој псевдоним имал неколку песни: Mm-ma-ma и Joanna Shut Up!
Chica Bomb
Во 2010 била промовирана песната Chica Bomb негов прв сингл под неговото вистинско име со американката Кати Ди Кико. Песната станува инстант хит во Европа.
Justify Sex
Промовирана на 31 јули во Москва на Europe Plus Live festival 2010.
NGC 7134
NGC 7134 — астеризам во соѕвездието Јарец, заведен во Новиот општ каталог на длабоконебесни тела.
Откривање
Објектот е откриен на 1860 година од страна на Кристијан Петерс, со помош на рефрактор, чијашто леќа имала пречник од 13,5 см.
Податоци од набљудување
Според морфолошката класификација на галаксиите, NGC 7134 е од видот *Grp.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 48 м 56 с, а неговата деклинација, односно висината на лакот на тој агол, -12° 58' 13".
Други поделби
Проучување на NGC 7134 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 301; додека во Каталогот на основни ѕвезди (GSC) е групиран под бројот 5796. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1123.
Куќа на Коруновци (Вевчани)
Куќа на Коруновци — староградска куќа во струшкото село Вевчани прогласена за значајно културно наследство на Македонија.
Историја
Проектант на куќата е вевчанецот Стоjaн Коруноски, кој долго работел во Романија и го следел развојот на тамошната архитектура. Градоначалникот на Турну Северин бил силно наклонет кон него и решил да му го додели проектот за влезниот портал на градската куќа. Откако порталот почнал да претрпува измени, Коруноски решил својата идеја да ја оствари во родното Вевчани. Изработил подробен план и го испратил на своите блиски во Вевчани за изградба. Куќата е изградена во 1924 година.
Архитектура
Куќата е поделена на три дела со средиштен чардак и специфична стилистичка обработка која е поврзана со македонските средновековни цркви. Градбата е изградена од природни материјали (дрво, камен и полна тула) и има приземје и кат. На еден дел од неа, од источната страна, има и подрумски простории со влез од јужната страна. Катовите се изградени од полна тула, освен од северната страна, која е тулно украсување над дрвени прозорци каде катот е од камен. Седишно поставениот чардак на јужната страна на катот е богато украсен со полна тула својствена за средновековните цркви на Македонија и има украсен венец венец под самата стреа. Покривната конструкција е од костеново дрво со повеќеводен покрив. Меѓукатната конструкција исто така е од костеново дрво. Столбовите кои го поврзуваат приземјето и катот исто така се костенови, а истото важи и за сите внатрешни врати.
Европско првенство во фудбал 2004
Како и на Еуро 1996 и Еуро 2000 изданијата, на завршниот турнир се натпреваруваа 16 екипи - домаќините плус 15 екипи кои успешно ги совладаа квалификациите за Еуро 2004, кој започнале во септември 2002 година. Фудбалската репрезентација на Летонија за првпат обезбеди учество на еден голем турнир елиминирајќи ја Турција во квалификациите, односно баражот, додека Грција се врати на Европските првенства по 24 години.
Турнирот бил полн со изненадувања и импресии: репрезентациите на Германија,Шпанија и Италија биле елиминирани во групната фаза, додека репрезентацијата на Франција, (бранителите на првенството), биле поразени во четврт-финалето од Грција.Португалската репрезентација закрепна од поразот на отворањето на првенството против Грција, и од натпревар во натпревар беа се посилни, елиминирајќи ја Англија и Холандија на патот до финалето. За првпат на еден голем фудбалски турнир, учесниците на последниот натпревар беа истите тимови како на првиот натпревар. Португалија била поразена од Грција, со голот на Ангелос Харистеас. Триумфот на Грција бил неочекуван, со оглед на тоа дека тие учествувале до тогаш само на две други големи првенства, Еуро 1980 и Светско Првенство во фудбал 1994 година, каде што не успеа да победат на ниту еден натпревар.
За време на церемонијата на отворањето на турнирот, бил прикажан брод - кој ги симболизира португалските откритија и патувањата на португалските истражувачи - како и едрење преку морето, при што се претворил во знамињата на сите земји натпреварувачи. На завршната церемонија, португалско-канадската пејачка Нели Фуртадо ја изведе песната"Форца".
Национална портретна галерија (Лондон)
Збирка
Во глаеријата се сместени портрети на познати и историски важни Британци, одбрани според значајноста на претставената личност, а не на уметникот. Покрај слики, цртежи и скулптури, галеријата има и фотографии и карикатури. Една од најпознатите изложени слики е т.н. „Чандоски портрет“, најпознатиот портрет на Вилијам Шекспир (иако постојат извесни сомнежи дали претставениот е навистина Шекспир).
Рудник Радуша
Рудник Радуша — село во Општина Сарај, во околината на градот Скопје.
Национална портретна галерија (Лондон)
Фасадни бисти
Покрај трите бисти на основачите на музејот, надворешноста на двата најстари објекта од 1896 е украсена со бисти на истакнати портретисти, биографи и историчари. Бистите се дело на Фреферик Томас и на нив се претставени Џејмс Грејнџер, Вилијам Фејторн, Едмунд Лоџ, Томас Фулер, Ерлот од Кларендон, Хорас Волопол, Ханс Холбајн Помладиот, Антонис Ван Дајк, Питер Лели, Годфри Нелер, Луј-Франсоа Рубијак, Вилијам Хогарт, Џошуа Рејнолдс, Томас Лоренс и Френсис Легат Чантри.
Рудник Радуша
Потекло и значење на името
Името на селото е исто како на соседното село Радуша, кое доаѓа од личното име Радуш или Радух. Кога бил отворен рудникот за хром во Радуша, издвоената рударска населба станала посебна административна единица, поради што го добила името Рудник Радуша.
Географија и местоположба
Селото се наоѓа во крајниот северозападен дел на Скопската Котлина, во Жеденската Клисура, непосредно сместено на левата страна на реката Вардар. Се наоѓа во северниот дел на подрачјето на Општина Сарај.
Традиционално, местото се водело во состав на селото Радуша.
Покрај реката, меѓу Рудник Радуша и Радуша минува регионалниот пат Р2234 (Сарај-Теарце).
Низ Рудник Радуша поминува малата Радушка Река, која се влива во Вардар во самото село.
Население
Во 1961 година, селото имало прилично мешан етнички состав, со големо македонско мнозинство — од вкупно 702 жители, 427 биле Македонци 125 Албанци, 20 Срби и 12 Турци и уште 78 останати.
Во текот на следната деценија населението се намалило за повеќе од половина. На следните пописи приметно е намалувањето на бројот на Македонците за сметка на оној на Албанците.
Пописот од 1991 година не бил целосно одржан во селото Рудник Радуша, бидејќи дел од неговото население одбило да учествува, односно го бојкотирало неговото одржување, поради што за таа пописна година, за селото нема целосни податоци.
Според пописот од 2002 година, во селото Рудник Радуша живееле 211 жители, од кои 138 Албанци, 11 Македонци, 58 Роми и 4 останати.
Според последниот попис од 2021 година, во селото живееле 179 жители, од кои 156 Албанци и 23 лица без податоци.
Низ годините ова било вкупното население и етничка припадност на населението во Рудник Радуша:
* Извор: Државен завод за статистика на Република Македонија (1948-2021), според податоци од официјалните пописи во соодветните години
Самоуправа и политика
Во периодот од 1965 до 1996 година, селото се наоѓало во рамките на големата општина Идадија. Селото припаѓало на некогашната општина Ѓорче Петров во периодот од 1955 до 1965 година.
Во периодот 1952-1955, селото било во рамките на тогашната Општина Рашче, во која покрај селото Рудник Радуша, се наоѓале и селата Горно Свилари, Долно Свилари, Дворце, Копаница, Радуша и Рашче. Во периодот 1950-1952, селото било дел од некогашната општина Радуша, во која влегувале селата Дворце, Радуша и Рудник Радуша.
Избирачко место
Во селото се наоѓа избирачкото место бр. 2456 според Државната изборна комисија, сместено во простории на основното училиште во селото Радуша.
На парламентарните избори во 2020 година, на овие избирачки места биле запишани вкупно 110 гласачи.
Наргис (циклон)
Наргис — тропски циклон, кој на 2 мај 2008 година го погоди Мјанмар, во Југоисточна Азија на западната страна на полуостровот Индокина.
Жртви и разрушеност
Според податоците не ООН настрадани се 1,5 милиони луѓе; 22,5 илјада се загинати; 40 илјади се сметаат за исчезнати. Од циклонската стихија сериозно е настрадан и самиот главен град на Мјанмар — Јангон, а многу населени места се избришани од лицето на земјата. Поголемиот дел од земјата е без електрична енергија, улиците се непроодни и затрупани со дрва. Нема телефонија и интернет.
Санирање на штетите
Хуманитарна помош е испратена веднаш од сите страни на светот, како и меѓународните организации (Тајланд,ООН, ЕУ, УНЕСКО, Италија, Индија, Индонезија, Франција, САД, Велика Британија, Германија, Саудиска Арабија, Катар и др., меѓу кои и Република Македонија).
Франсоаз Жило
Франсоаз Гем Жило (Françoise Gaime Gilot; - ) — француска сликарка, најпозната по бурната врска со Пабло Пикасо со којшто имала две деца. Жило веќе била лансирана како успешен уметник, особено во акварел и керамика, но нејзината професионална кариера била засенета од нејзиниот богат друштвен живот, а кога се разделила од Пикасо, тој ги убедувал галериите да не ги купуваат нејзините дела и неуспешно се обидел да ги блокира нејзините мемоари Животот со Пикасо.
Детство
Жило е родена во Неји на Сена, Франција, во семејството на Емил Жило и Медлин Жило (моминско Рено). Нејзиниот татко бил стопанственик и агроном, а нејзината мајка изработувала акварел. Нејзиниот татко бил строг, едуциран човек. Како малечка, Жило почнала да пишува со левата рака, но на четиригодишна возраст, нејзиниот татко ја принудил да пишува со десната рака. Како резултат на тоа, Гило се оспособила да пишува со двете раце. На петгодишна возраст решила да стане сликарка. Следната година мајка ѝ ја подучувала уметност, почнувајќи со акварели и индиско мастило. Следните шест години имала можност да учи со учителката по уметност на нејзината мајка, госпоѓицата Меж. Студирала англиска литература на Универзитетот Кембриџ и Британскиот институт во Париз (денешен Институт на Универзитетот во Лондон во Париз). Гило била позната по тоа што ги прескокнува утринските часови по право за да ја следи нејзината вистинска страст: уметноста. Дипломирала филозофија на Сорбона во 1938 година и англиски јазик на Универзитетот Кембриџ во 1939 година. Жило ја имала својата прва изложба на слики во Париз 1943 година.